CELEX: 31996D0578
Language: ro
Date: 1996-06-24 00:00:00
Title: Decizia Comisiei din 24 iunie 1996 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește obiectele sanitareText cu relevanță pentru SEE.

13/Volumul 19
            
            
               RO
            
            
               Jurnalul Ofícial al Uniunii Europene
            
            
               252
            
         31996D0578
   
               L 254/49
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 24 iunie 1996
   privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește obiectele sanitare
   (Text cu relevanță pentru SEE)
   (96/578/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/106/CEE a Consiliului din 21 decembrie 1988 de apropiere a actelor cu putere de lege și a actelor administrative ale statelor membre referitoare la produsele pentru construcții (1), astfel cum a fost modificată prin Directiva 93/68/EEC (2), în special articolul 13 alineatul (4),
   întrucât, în temeiul articolului 13 alineatul (3), Comisia trebuie să aleagă între cele două proceduri „procedura cea mai puțin oneroasă care să fie compatibilă cu siguranța”; aceasta înseamnă că este necesar să decidă dacă, pentru un anumit produs sau o anumită categorie de produse, existența unui sistem de control al proceselor de producție în fabrică sub răspunderea producătorului constituie o condiție necesară și suficientă pentru atestarea conformității, sau dacă, pentru respectarea criteriilor stabilite în articolul 13 alineatul (4), este necesară intervenția unui organism de certificare acreditat;
   întrucât, în temeiul articolului 13 alineatul (4), este necesar să se indice procedura astfel stabilită în dispozițiile și specificațiile tehnice; întrucât, prin urmare, este de dorit să se definească noțiunea de produse sau categorie de produse, utilizată în mandate și specificații tehnice;
   întrucât descrierea detaliată a celor două proceduri prevăzute în articolul 13 alineatul (3) este prezentată în anexa III la Directiva 89/106/CEE; întrucât, prin urmare, este necesară specificarea clară a metodelor de aplicare a celor două proceduri, cu trimitere la anexa III, pentru fiecare produs sau categorie de produse, deoarece anexa III se referă cu prioritate la anumite sisteme;
   întrucât procedura menționată la articolul 13 alineatul (3) litera (a) corespunde sistemelor stabilite la prima variantă, fără supraveghere permanentă, respectiv a doua și a treia variantă, de la punctul 2 subpunctul (ii) din anexa III, și procedura menționată la articolul 13 alineatul (3) litera (b) corespunde sistemelor stabilite la punctul 2 subpunctul (i) din anexa III și, la prima variantă cu supraveghere permanentă, la punctul 2 subpunctul (ii) din anexa III;
   întrucât măsurile prevăzute în prezenta decizie sunt în conformitate cu avizul Comitetului permanent pentru construcții,
   ADOPTĂ PREZENTA DECIZIE:
   Articolul 1
   Conformitatea produselor și categoriilor de produse stabilite în anexa I se certifică printr-o procedură în care doar producătorul are datoria să aplice un sistem de control al proceselor de producție din fabrică, care să asigure conformitatea produsului cu specificațiile tehnice relevante.
   Articolul 2
   Conformitatea produselor stabilite în anexa II se certifică printr-o procedură prin care, în afară de sistemul de control al proceselor de producție în fabrică, sistem operat de producător, în evaluarea și supravegherea controlului proceselor sau a produsului însuși, este implicat un organism de certificare acreditat.
   Articolul 3
   Procedura pentru atestarea conformității, din anexa III, se indică în mandatele pentru standarde armonizate.
   Articolul 4
   Prezenta decizie se adresează statelor membre.
   
      Adoptată la Bruxelles, 24 iunie 1996.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 40, 11.2.1989, p. 12.
   
      (2)  JO L 220, 30.8.1993, p. 1.
   ANEXA I
   OBIECTE SANITARE
   Chiuvete de bucătărie, lavoare și jgheaburi publice; căzi de baie; cădițele dușurilor; bideuri; pisoare; vasele de WC; closete de pământ, chimice și de compostare; toalete cu macerare; toalete fără vas; rezervoarele pentru vasele de WC; căzi de baie cu turbulență; ecrane sau cabine pentru dușuri și băi.
   Toalete publice modulare și cabinele toaletelor, finisate cu materiale clasificate în clasele A, B și C de comportare la foc și pentru care comportamentul la foc nu se poate modifica în timpul procesului de producție (în general, cele obținute din materii prime ignifuge), precum și cu materiale clasificate în clasele D, E sau F.
   ANEXA II
   OBIECTE SANITARE
   Toalete publice modulare și cabinele toaletelor finisate din materiale clasificate în clasele A, B sau C de comportare la foc, pentru care comportamentul la foc se poate modifica în timpul procesului de producție (în general, cele obținute din materii prime neignifuge).
   ANEXA III
   CATEGORIA DE PRODUSE
   OBIECTE SANITARE (1/1)
   
      Sistemul de atestare a conformității
   
   Pentru produsul (produsele) și utilizarea(ările) proiectată(e) enumerate în continuare, este necesar să se specifice de către Comitetul European pentru Standardizare, Comitetul european pentru standardizare electrotehnică (CEN/Cenelec), în standardul(ele) armonizate relevante, următorul(arele) sistem(e) de atestare a conformității:
   
               Produsul(ele)
            
            
               Utilizarea(ările) proiectată(e)
            
            
               Nivelul(rile) sau clasa(ele)
               de reacție la foc (1)
               
            
            
               Sistemul(ele) de atestare a conformității
            
         
               Chiuvete de bucătărie, lavoare și jgheaburi publice; căzi de baie; cădițele dușurilor; bideuri; pisoare; vasele de WC; closete de pământ, chimice și de compostare; toalete cu macerare; toalete fără vas; rezervoarele pentru vasele de WC; căzi de baie cu turbulență; ecrane sau cabine pentru dușuri și băi
            
            
               Igiena personală
            
            
               -
            
            
               4 (4)
               
            
         
               Toalete publice modulare și cabinele toaletelor finisate
            
            
               Igiena personală
            
            
               A, B sau C (2)
               
            
            
               1 (5)
               
            
         
               A, B sau C (3)
               
            
            
               3 (6)
               
            
         
               D, E sau F
            
            
               4 (4)
               
            
         Precizarea sistemului trebuie să facă posibilă aplicarea acestuia chiar și în cazul în care nu este necesară determinarea performanțelor pentru o anumită caracteristică, deoarece cel puțin un stat membru nu are cerințe legale pentru această caracteristică [a se vedea articolul 2 alineatul (1) din Directiva 89/106/CEE și, unde este cazul, clauza 1.2.3 din Documentele interpretative]. În aceste cazuri, nu trebuie să se impună producătorului verificarea acestei caracteristici, în cazul în care acesta nu dorește să declare performanța produsului pentru caracteristica respectivă.
   
      (1)  Pentru comportamentul la foc, a se vedea Decizia 94/611/CE a Comisiei (JO L 241, 16.9.1994, p. 25).
   
      (2)  Materialele pentru care comportamentul la foc se poate schimba în timpul procesului de producție (în general, cele obținute din materii prime neignifuge).
   
      (3)  Materiale pentru care comportamentul la foc nu se poate schimba în timpul procesului de producție (în general, cele obținute din materii prime ignifuge).
   
      (4)  Sistem 4: a se vedea varianta a treia de la punctul 2 subpunctul (ii) din anexa III la Directiva 89/106/CEE.
   
      (5)  Sistem 1: a se vedea punctul 2 subpunctul (i) din anexa III la Directiva 89/106/CEE, fără încercarea probelor în vederea auditului.
   
      (6)  Sistem 3: a se vedea varianta a doua de la punctul 2 subpunctul (ii) din anexa III la Directiva 89/106/CEE.